Karl Merilaid-Schnell
Karl Merilaid-Schnell (Carl Friedrich Merilaid / Schnell, 5. jaanuar 1882 Ärina, Virumaa – 1948) oli eesti maalikunstnik ja karikaturist. Õppis Kaasani Kunstikoolis. Oli esimeseks eesti soost õpetaja venekeelses Rakvere Õpetajate Seminaris, kus tema õpilasteks olid kubistid Märt Laarman ja Arnold Akberg. Illustreeris ja joonistas karikatuure pilkeajakirjadele Pilkeleht (1906), Reinuwader (1906), Walinali (1907) ja Õnnewalaja (1908). Oma karikatuuride pseudonüümiks kasutas Rakvere Sõnnikuhark.